smcproject/ml-wiki-sentences huggingface dataset:
സമുദ്രത്തിനടിയിൽ മനുഷ്യവാസത്തിന്റെ സാധ്യതയെക്കുറിച്ച് ജാക്വസ് കൂസ്റ്റേ നടത്തിയ പഠനം, പെബ്ലോ ഇന്ത്യരുടെ അധിവാസകേന്ദ്രങ്ങളെക്കുറിച്ചുള്ള പഠനം, ധ്രുവപര്യവേക്ഷണം, എവറസ്റ്റ് പര്യവേക്ഷണം, ടൈറ്റാനിക് കപ്പലിന്റെ അവശിഷ്ടങ്ങൾക്കായി നടത്തിയ തിരച്ചിൽ തുടങ്ങി ഒട്ടനവധി ശ്രദ്ധേയമായ പഠനങ്ങൾക്ക് നാഷണൽ ജ്യോഗ്രാഫിക് സൊസൈറ്റി നേതൃത്വം നല്കുകയോ ധനസഹായം നല്കുകയോ ചെയ്തിട്ടുണ്ട്.
നാഷണൽ ജ്യോഗ്രാഫിക് സൊസൈറ്റിയുടെ പ്രസിദ്ധീകരണങ്ങളിൽ നാഷണൽ ജ്യോഗ്രാഫിക് മാസികയ്ക്കാണ് പ്രഥമസ്ഥാനം.
കുട്ടികൾക്കുവേണ്ടിയുള്ള നാഷണൽ ജ്യോഗ്രാഫിക് വേൾഡ് മാസിക, ഗവേഷണമേഖലയെ ലക്ഷ്യമാക്കിയുള്ള റിസർച്ച് ആൻഡ് എക്സ്പ്ളൊറേഷൻ എന്ന ശാസ്ത്രപ്രസിദ്ധീകരണം, നാഷണൽ ജ്യോഗ്രാഫിക് ട്രാവലർ എന്ന യാത്രാമാസിക, മറ്റു പല ആധികാരികഗ്രന്ഥങ്ങൾ, അറ്റ്ലസുകൾ, ഭൂപടങ്ങൾ തുടങ്ങിയവയും സൊസൈറ്റി പ്രസിദ്ധീകരിക്കുന്നുണ്ട്.
ഇന്ന്, ലോകത്ത് ലഭ്യമായ ശാസ്ത്രമാസികകളിൽ പ്രഥമസ്ഥാനത്ത് നില്ക്കുന്നവയിൽ ഒന്നാണ് നാഷണൽ ജ്യോഗ്രാഫിക് മാസിക.
സൊസൈറ്റിയുടെ സ്ഥാപനത്തിനു ശേഷം ഒൻപത് മാസങ്ങൾ കഴിഞ്ഞ് മാസികയുടെ ആദ്യലക്കം പ്രസിദ്ധീകൃതമായി.
പ്രതിവർഷമുള്ള 12 ലക്കങ്ങൾകൂടാതെ ചില പ്രത്യേക പതിപ്പുകളും പുറത്തിറങ്ങാറുണ്ട്.
വളരെ ആകർഷങ്ങളായ ചിത്രങ്ങളും ഭൂപടങ്ങളും മാസികയുടെ സവിശേഷതയായി ചൂണ്ടിക്കാണിക്കപ്പെടുന്നു.
1995 വരെ ഇംഗ്ലീഷ് ഭാഷയിൽമാത്രം പ്രസിദ്ധീകരിച്ചുവന്ന നാഷണൽ ജ്യോഗ്രാഫിക് മാഗസിൻ ആ വർഷം മുതൽ ജാപ്പനീസ് ഭാഷയിലും പ്രസിദ്ധീകരണമാരംഭിച്ചു.
ഇപ്പോൾ മുപ്പതോളം ലോകഭാഷകളിൽ ഇത് പ്രസിദ്ധീകരിക്കുന്നുണ്ട്.
2005 ഏ.
-ൽ മാസികയുടെ ഇന്തോനേഷ്യൻ എഡിഷനും, ന.
-ൽ ബൾഗേറിയൻ എഡിഷനും പുറത്തിറങ്ങി.
പര്യവേക്ഷണം, കണ്ടുപിടിത്തം, ഗവേഷണം എന്നീ രംഗങ്ങളിൽ മികച്ച സേവനം നല്കുന്നവർക്കായി നാഷണൽ ജ്യോഗ്രാഫിക് സൊസൈറ്റി, സൊസൈറ്റിയുടെ ആദ്യപ്രസിഡന്റായിരുന്ന ഗാർഡിനെർ ഗ്രീൻ ഹബാർഡിന്റെ (Gardiner Green Hubbard) പേരിൽ ഒരു മെഡൽ (ഹബാർഡ് മെഡൽ) ഏർപ്പെടുത്തിയിട്ടുണ്ട്.
ധ്രുവപര്യവേക്ഷണരംഗത്ത് നിരവധി അമൂല്യസംഭാവനകൾ നല്കിയ റോബർട്ട് പിയറി (1906), റോൾഡ് അമുൺസെൻ (1907), ക്യാപ്റ്റൻ റോബർട്ട് ബാർത്ലെറ്റ് (1909), സർ ഏണസ്റ്റ് ഷാക്ക്ൾടൺ (1910), വൈമാനികരായ ചാൾസ് ലിൻഡ്ബെർഗ് (1927), ആൻമോറോ ലിൻഡ്ബെർഗ് (1934), നരവംശശാസ്ത്രജ്ഞരായ ലൂയി ലീക്കീ, മേരി ലീക്കി (1962), റിച്ചാർഡ് ലീക്കി (1994), ബഹിരാകാശ സഞ്ചാരികളായ നീൽ ആംസ്ട്രോങ്, എഡ്വിൻ ആൽഡ്രിൻ, മൈക്കിൾ കോളിൻസ് (1970), സമുദ്രാന്തര ഗവേഷണങ്ങളിൽ അമൂല്യസംഭാവനകൾ നല്കിയ റോബർട്ട് ബല്ലാർഡ് (1996), ബലൂൺ സഞ്ചാരികളായ ബെർട്രാൻഡ് പികാർഡ് (1999) തുടങ്ങിയ ഒട്ടനവധി വിശ്വപ്രസിദ്ധ ശാസ്ത്രകാരന്മാർ ഈ അവാർഡിന് അർഹരായിട്ടുണ്ട്.
നാഷണൽ ജ്യോഗ്രാഫിക് സൊസൈറ്റി നല്കുന്ന യാത്രാവിവരണങ്ങളും, സൊസൈറ്റിയുടെ നേതൃത്വത്തിൽ നടക്കുന്ന വിദ്യാഭ്യാസ ശാസ്ത്രീയ ദൌത്യങ്ങളും എല്ലാ ജനങ്ങളിലും എത്തിക്കുക എന്ന ലക്ഷ്യത്തോടെ പ്രവർത്തിക്കുന്ന സൊസൈറ്റിയും ടെലിവിഷൻ ചാനലും സൊസൈറ്റിയുടെ ഔദ്യോഗിക വെബ്സൈറ്റും ആഗോളതലത്തിൽ ശ്രദ്ധയാകർഷിച്ചിട്ടുണ്ട്.
അവലംബം ↑ Also note that, as of August 28, 2009 (and likely before), the official website title is "National Geographic - Inspiring People to Care About the Planet".
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നാഷണൽ ജ്യോഗ്രാഫിക് സൊസൈറ്റി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നി‍ർമ്മിത ബുദ്ധി ഇംഗ്ലീഷ് വിലാസം https://ml.wikipedia.org/wiki/AI ന്യൂ യോർക്കിൽ സ്ഥിതി ചെയ്യുന്ന ഐബിഎമ്മിന്റെ "വാട്സൺ" എന്ന കൃത്രിമ ബുദ്ധി യന്ത്രം.
കൃത്രിമ ബുദ്ധി (artificial intelligence, AI) എന്ന  യന്ത്രങ്ങളുടെ ബുദ്ധിയേയും അതുപോലെ അത് യാഥാർഥ്യമാക്കാൻ ലക്ഷ്യമിട്ട കമ്പ്യൂട്ടർ ശാസ്ത്രത്തിലെ ശാഖയേയും കുറിക്കാൻ ഉപയോഗിക്കുന്നു.
ബൗദ്ധിക സഹായികളെ കുറിച്ചുള്ള  പഠന മേഖലയാണ് എഐ ഗവേഷണം എന്ന് നിർവചിക്കപ്പെട്ടിട്ടുണ്ട്, അത് പരിതസ്ഥിതിയെ മനസ്സിലാക്കുകയും അതിന്റെ ലക്ഷ്യങ്ങൾ കൈവരിക്കുന്നതിനുള്ള സാധ്യത വർദ്ധിപ്പിക്കുന്ന നടപടികൾ കൈക്കൊള്ളുകയും ചെയ്യുന്ന ഏതൊരു സംവിധാനത്തെയും സൂചിപ്പിക്കുന്നു.
ഈ മേഖലയിലെ പ്രധാന ദാനങ്ങൾ നിർവചിക്കുന്നതനുസരിച്ച് നി‍‍ർമ്മിത ബുദ്ധി എന്നാൽ "വിവേകമുള്ള യന്ത്രങ്ങളെ സൃഷ്ടിക്കുവാൻ വേണ്ടിയുള്ള പഠനപ്രവർത്തനങ്ങളും അവയുടെ രൂപകൽപ്പനയും".
വിവേകമുള്ള യന്ത്രങ്ങൾ എന്നാൽ ചുറ്റുപാടിൽ നിന്നും കാര്യങ്ങൾ സ്വീകരിക്കുകയും അതുവഴി വിജയകരമായി നീങ്ങുവാനുള്ള പ്രവർത്തികൾ നടപ്പിൽ വരുത്തുന്നതുമായ വ്യൂഹങ്ങൾ ആണ്.
സംഭാഷണപരമായി, "കൃത്രിമബുദ്ധി" എന്ന പദം പലപ്പോഴും മനുഷ്യ മനസ്സുമായി മനുഷ്യർ ബന്ധപ്പെടുത്തുന്ന "വൈജ്ഞാനിക" പ്രവർത്തനങ്ങളെ അനുകരിക്കുന്ന യന്ത്രങ്ങളെ (അല്ലെങ്കിൽ കമ്പ്യൂട്ടറുകളെ) വിവരിക്കാൻ ഉപയോഗിക്കുന്നു, അതായത് "പഠിക്കുക", "പ്രശ്ന പരിഹാരം നടത്തുക".
മെഷീനുകൾ‌ കൂടുതൽ‌ പ്രാപ്‌തി കൈവരിക്കുമ്പോൾ, "ഇന്റലിജൻസ്" ആവശ്യമാണെന്ന് കരുതപ്പെടുന്ന ടാസ്‌ക്കുകൾ‌ പലപ്പോഴും എഐ(AI) യുടെ നിർ‌വ്വചനത്തിൽ‌ നിന്നും നീക്കംചെയ്യുന്നു, ഇത് എഐ ഇഫക്റ്റ് എന്നറിയപ്പെടുന്ന പ്രതിഭാസമാണ്.
എഐ ആപ്ലിക്കേഷനുകളിൽ വിപുലമായ വെബ് സെർച്ച് എഞ്ചിനുകൾ (ഉദാ. ഗൂഗിൾ ), ശുപാർശ സംവിധാനങ്ങൾ ( യൂട്യൂബ് , ആമസോൺ , നെറ്റ്ഫ്ലിക്സ് എന്നിവ ഉപയോഗിക്കുന്നു), മനുഷ്യന്റെ സംസാരം മനസ്സിലാക്കൽ ( സിരി , അലക്‌സ എന്നിവ പോലുള്ളവ), സെൽഫ് ഡ്രൈവിംഗ് കാറുകൾ (ഉദാ. ടെസ്‌ല ), സ്വയമേവയുള്ള തീരുമാനമെടുക്കൽ എന്നിവ ഉൾപ്പെടുന്നു.
സ്ട്രാറ്റജിക് ഗെയിം സിസ്റ്റങ്ങളിൽ ( ചെസ്സ് , ഗോ പോലുള്ളവ) ഉയർന്ന തലത്തിൽ മത്സരിക്കുക മുതലയാവ.
യന്ത്രങ്ങൾ കൂടുതൽ പ്രാപ്തമാകുന്നതോടെ, "ബുദ്ധി" ആവശ്യമാണെന്ന് കരുതുന്ന ജോലികൾ എഐ യുടെ നിർവചനത്തിൽ നിന്ന് നീക്കം ചെയ്യപ്പെടുന്നു, ഈ പ്രതിഭാസം എഐ പ്രഭാവം എന്നറിയപ്പെടുന്നു.
ഉദാഹരണത്തിന്, ഒപ്റ്റിക്കൽ ക്യാരക്ടർ റെക്കഗ്നിഷൻ എന്നത് എഐ ആയി കണക്കാക്കപ്പെടുന്ന കാര്യങ്ങളിൽ നിന്ന് ഇടയ്ക്കിടെ ഒഴിവാക്കപ്പെടുന്നു, ഇത് ഒരു സാധാരണ സാങ്കേതികവിദ്യയായി മാറിയിരിക്കുന്നു.
കൃത്രിമബുദ്ധി ഒരു അക്കാദമിക് ഡിസിപ്ലിനായി 1955-ൽ സ്ഥാപിതമായി.
2015-ൽ ആൽഫാഗോ ഒരു പ്രൊഫഷണൽ ഗോ കളിക്കാരനെ വിജയകരമായി പരാജയപ്പെടുത്തിയ ശേഷം, കൃത്രിമബുദ്ധി വീണ്ടും ആഗോള ശ്രദ്ധ ആകർഷിച്ചു.
അതിന്റെ ചരിത്രം പരിശോധിച്ചാൽ, എഐ ഗവേഷണം പരസ്പരം ആശയവിനിമയം നടത്തുന്നതിൽ പരാജയപ്പെട്ട ഉപമേഖലകളാണ്.
1965 ൽ ഈ വാക്ക് ആദ്യമായി ഉപയോഗിച്ച ജോൺ മാക്‌കാർത്തി നിർവചിക്കുന്നത് "ബുദ്ധിയുള്ള യന്ത്രങ്ങളെ സൃഷ്ടിക്കുവാനുള്ള ശാസ്ത്രവും എൻജിനീയറിങ്ങും" എന്നാണ്.
ആയിരത്തി തൊള്ളായിരത്തി അൻപതുകളിൽ ആണ് സംഘടിതമായ കൃത്രിമ ബുദ്ധി വികസന ഗവേഷണം തുടങ്ങിയത്.
1956 ൽ ഡാർട്ട്മൗത്ത് കോളേജിൽ നടന്ന ഒരു സമ്മേളനത്തിൽ വച്ചാണ് ഇതിന്റെ ഔപചാരികമായ തുടക്കം കുറിക്കുന്നത്.
പിന്നീടുള്ള വർഷങ്ങളിൽ, നിരാശയും ധനനഷ്ടവും ("എഐ വിന്റർ" എന്ന് അറിയപ്പെടുന്നു) പുതിയ സമീപനങ്ങളും തന്മൂലമുള്ള വിജയവും പുതുക്കിയ ഫണ്ടിംഗും മൂലം ശുഭാപ്തിവിശ്വാസത്തിന്റെ പരകോടിയിലെത്താൻ സഹായിച്ചു.
എഐ ഗവേഷണം തുടങ്ങിയതു മുതൽ നിരവധി വ്യത്യസ്ത സമീപനങ്ങൾ പരീക്ഷിക്കുകയും നിരസിക്കുകയും ചെയ്തിട്ടുണ്ട്, തലച്ചോറിനെ അനുകരിക്കുക, മനുഷ്യന്റെ പ്രശ്നപരിഹാരം മാതൃകയാക്കുക, ഔപചാരികമായ യുക്തി, അറിവിന്റെ വലിയ ഡാറ്റാബേസുകൾ, മൃഗങ്ങളുടെ പെരുമാറ്റം അനുകരിക്കൽ എന്നിവ ഉൾപ്പെടുന്നു.
21-ാം നൂറ്റാണ്ടിന്റെ ആദ്യ ദശകങ്ങളിൽ, മാത്തമാറ്റിക്കൽ-സ്റ്റാറ്റിസ്റ്റിക്കൽ മെഷീൻ ലേണിംഗ് ഈ മേഖലയിൽ ആധിപത്യം സ്ഥാപിച്ചു, ഈ സാങ്കേതികത വളരെ വിജയകരമാണെന്ന് തെളിയിച്ചിട്ടുണ്ട്, ഇത് വ്യവസായത്തിലും അക്കാദമിയിലുമുള്ള നിരവധി വെല്ലുവിളി നിറഞ്ഞ പ്രശ്നങ്ങൾ പരിഹരിക്കാൻ സഹായിക്കുന്നു.
എഐ ഗവേഷണത്തിന്റെ വിവിധ ഉപമേഖലകൾ പ്രത്യേക ലക്ഷ്യങ്ങളെയും പ്രത്യേക ഉപകരണങ്ങളുടെ ഉപയോഗത്തെയും കേന്ദ്രീകരിച്ചുള്ളതാണ്.
എഐ ഗവേഷണത്തിന്റെ പരമ്പരാഗത ലക്ഷ്യങ്ങളിൽ ഓട്ടോമേറ്റഡ് റീസണിംഗ്, നോളജ് റെപ്രസേന്റേഷൻ ആന്റ് റീസണിംഗ്, ഓട്ടോമേറ്റഡ് പ്ലാനിംഗ് ആൻഡ് ഷെഡ്യൂളിംഗ്, മെഷീൻ ലേണിംഗ്, നാച്ചുറൽ ലാങ്വവേജ് പ്രോസ്സസിംഗ്, മെഷീൻ പെർപെഷൻ, വസ്തുക്കളെ ചലിപ്പിക്കാനും കൈകാര്യം ചെയ്യാനുമുള്ള കഴിവ് എന്നിവ ഉൾപ്പെടുന്നു.
ജനറൽ ഇന്റലിജൻസ് (അനിയന്ത്രിതമായ ഒരു പ്രശ്നം പരിഹരിക്കാനുള്ള കഴിവ്) ഫീൽഡിന്റെ ദീർഘകാല ലക്ഷ്യങ്ങളിൽ ഒന്നാണ്.
ഈ പ്രശ്‌നങ്ങൾ പരിഹരിക്കുന്നതിന്, എഐ ഗവേഷകർ നിരവധി പ്രശ്‌നപരിഹാര സാങ്കേതിക വിദ്യകൾ സ്വീകരിക്കുകയും സംയോജിപ്പിക്കുകയും ചെയ്‌തു.
തിരയൽ, മാത്തമാറ്റിക്കൽ ഒപ്റ്റിമൈസേഷൻ, ഒഫീഷ്യൽ ലോജിക്, കൃത്രിമ ന്യൂറൽ നെറ്റ്‌വർക്കുകൾ, സ്ഥിതിവിവരക്കണക്കുകൾ, പ്രോബബിലിറ്റി, സാമ്പത്തികശാസ്ത്രം എന്നിവയെ അടിസ്ഥാനമാക്കിയുള്ള രീതികൾ പിന്തുടരുന്നു.
കമ്പ്യൂട്ടർ സയൻസ്, മനഃശാസ്ത്രം, ഭാഷാശാസ്ത്രം, തത്ത്വചിന്ത, കൂടാതെ മറ്റ് പല മേഖലകളിലും എഐ ആകർഷകമാക്കുന്നു.
മനുഷ്യന്റെ ബുദ്ധിയെ "അനുകരിക്കുന്ന ഒരു യന്ത്രം നിർമ്മിക്കാൻ കഴിയും" എന്ന അനുമാനത്തിലാണ് ഈ മേഖല ആരംഭിച്ചത്.
ഇത് മനസ്സിനെക്കുറിച്ചും മനുഷ്യനെപ്പോലെയുള്ള കൃത്രിമ ജീവികളെ സൃഷ്ടിക്കുന്നതിന്റെ ധാർമ്മിക അനന്തരഫലങ്ങളെക്കുറിച്ചുള്ള വാദങ്ങൾ ഉയർത്തി.
ബുദ്ധി; പുരാതന കാലം മുതൽ ഈ പ്രശ്നങ്ങൾ മിത്ത്, ഫിക്ഷൻ, ഫിലോസഫി എന്നിവയാൽ പര്യവേക്ഷണം ചെയ്യപ്പെട്ടിട്ടുണ്ട്.
സയൻസ് fiction എഴുത്തുകാരും ഫ്യൂച്ചറോളജിസ്റ്റുകളും എഐ അതിന്റെ യുക്തിസഹമായ കഴിവുകൾക്ക് മേൽനോട്ടം വഹിച്ചില്ലെങ്കിൽ മനുഷ്യരാശിയുടെ നിലനിൽപ്പിനെ തന്നെ ബാധിക്കാമെന്ന് അഭിപ്രായപ്പെടുന്നു.
ചരിത്രം ഫിക്ഷനുകളും ആദ്യകാല ആശയങ്ങളും ക്രീറ്റിൽ നിന്നുള്ള സിൽവർ ഡിഡ്രാക്മ, ആർട്ടിഫിഷ്യൽ ഇന്റലിജൻസ് ഉള്ള ഒരു പുരാതന ഓട്ടോമേട്ടനായ ടാലോസിനെ ചിത്രീകരിക്കുന്നു
മേരി ഷെല്ലിയുടെ ഫ്രാങ്കെൻ‌സ്റ്റൈൻ അല്ലെങ്കിൽ കാരെൽ കാപെക്കിന്റെ ആർ.യു.ആർ(R.U.R) പോലെ, ബുദ്ധിശക്തിയുള്ള കൃത്രിമ ജീവികൾ പുരാതന കാലത്ത് കഥപറച്ചിലായി പ്രത്യക്ഷപ്പെട്ടു, ഫിക്ഷനിലും സാധാരണമാണ്.
ഈ കഥാപാത്രങ്ങളും അവരുടെ വിധികളും ഇപ്പോൾ ആർട്ടിഫിഷ്യൽ ഇന്റലിജൻസിന്റെ ധാർമ്മികതയിൽ ചർച്ചചെയ്യപ്പെടുന്ന പല വിഷയങ്ങളും ഉയർത്തി.
മെക്കാനിക്കൽ അല്ലെങ്കിൽ "ഔപചാരിക" യുക്തിയെക്കുറിച്ചുള്ള പഠനം പുരാതന കാലത്ത് തത്ത്വചിന്തകരും ഗണിതശാസ്ത്രജ്ഞരും ആരംഭിച്ചു.
ഗണിതശാസ്ത്ര യുക്തിയെക്കുറിച്ചുള്ള പഠനം അലൻ ട്യൂറിംഗിന്റെ കണക്കുകൂട്ടൽ സിദ്ധാന്തത്തിലേക്ക് നേരിട്ട് നയിച്ചു, ഇത് "0", "1" എന്നിങ്ങനെ ലളിതമായ ചിഹ്നങ്ങൾ കൂട്ടിച്ചേർത്ത് ഒരു യന്ത്രത്തിന് ഗണിതശാസ്ത്രപരമായ കിഴിവിന്റെ ഏത് പ്രവർത്തനത്തെയും അനുകരിക്കാൻ കഴിയുമെന്ന് പറഞ്ഞു.
ഔപചാരിക യുക്തിയുടെ ഏത് പ്രക്രിയയും ഡിജിറ്റൽ കമ്പ്യൂട്ടറുകൾക്ക് അനുകരിക്കാൻ കഴിയുമെന്ന ഈ ഉൾക്കാഴ്ച ചർച്ച്-ട്യൂറിംഗ് തീസിസ് എന്നറിയപ്പെടുന്നു.
ഇതുകൂടി കാണുക സോഫിയ (റോബോട്ട്) ക്വാണ്ടം കമ്പ്യൂട്ടിംഗ് അവലംബം ↑ McCorduck 2004 , പുറം.
204 harvnb error: no target: CITEREFMcCorduck2004 ( help ) ↑ Google (2016) .
harv error: no target: CITEREFGoogle2016 ( help ) ↑ McCorduck (2004) , പുറം.
harv error: no target: CITEREFMcCorduck2004 ( help ) ↑ Ashok83 (2019) .
harv error: no target: CITEREFAshok832019 ( help ) ↑ Schank (1991) , പുറം.
harv error: no target: CITEREFSchank1991 ( help ) ↑ ↑ McCorduck, Pamela (2004), Machines Who Think (2nd ed.), Natick, MA: A. K. Peters, Ltd., ISBN 1-56881-205-1 1 2 Clark (2015b) .
harv error: no target: CITEREFClark2015b ( help ) 1 2 Pennachin Goertzel (2007) harv error: no target: CITEREFPennachinGoertzel2007 ( help ) ; Roberts (2016) harv error: no target: CITEREFRoberts2016 ( help ) ↑ McCarthy et al. (1955) .
harv error: no target: CITEREFMcCarthyMinskyRochesterShannon1955 ( help ) ↑ Spadafora (2016) .
harv error: no target: CITEREFSpadafora2016 ( help ) ↑ Lombardo, Boehm Nairz (2020) .
harv error: no target: CITEREFLombardoBoehmNairz2020 ( help ) ↑ AI in myth: McCorduck (2004 , പുറങ്ങൾ. 4–5) harv error: no target: CITEREFMcCorduck2004 ( help ) Russell Norvig (2003 , പുറം. 939) harv error: no target: CITEREFRussellNorvig2003 ( help ) ↑ McCorduck (2004) , പുറങ്ങൾ.
harv error: no target: CITEREFMcCorduck2004 ( help ) ↑ Berlinski (2000) .
harv error: no target: CITEREFBerlinski2000 ( help )
ജിതേന്ദ്ര സിങ് ഇംഗ്ലീഷ് വിലാസം https://ml.wikipedia.org/wiki/Jitendra_Singh
ഭാരതീയ ജനതാ പാർട്ടി നേതാവും പതിനാറാമത് ലോക്സഭയിലെ ശാസ്ത്ര സാങ്കേതികം (സ്വതന്ത്ര ചുമതല), പ്രധാനമന്ത്രിയുടെ ഓഫീസ്, പെഴ്‌സണൽ, പബ്ലിക് ഗ്രീവൻസസ്, പെൻഷൻ, ആണവോർജം, സ്‌പെയ്‌സ് എന്നീ വകുപ്പുകളുടെ ചുമതലയുമുള്ള കേന്ദ്ര സഹ മന്ത്രിയാണ് ഡോ. ജിതേന്ദ്ര സിങ് (ജനനം 6 നവംബർ 1956).
ബി.ജെ.പി ജമ്മു കാശ്മീർ സംസ്ഥാന ഔദ്യോഗിക വക്താവും ദേശീയ എക്സിക്യൂട്ടീവ് അംഗവുമാണ്.
ഉദംപൂർ ലോക്സഭാ മണ്ഡലത്തിൽ നിന്ന് പതിനാറാമത് ലോക്സഭയിലേക്ക് തെരഞ്ഞെടുക്കപ്പെട്ടു.
ഗുലാം നബി ആസാദിനെയാണ് പരിചയപ്പെടുത്തിയത്.
ജമ്മുവിലെ സർക്കാർ മെഡിക്കൽ കോളേജിൽ ഡയബറ്റിക്സ് എൻഡോക്രൈനോളജി വിഭാഗത്തിലെ അദ്ധ്യാപകനായിരുന്നു.
പ്രശസ്തനായ പ്രമേഹ രോഗ ചികിത്സകനാണ്.
എട്ടോളം കൃതികൾ രചിചിട്ടുണ്ട്.
പത്രമാസികകളിൽ കോളങ്ങളും കൈകാര്യം ചെയ്യാറുണ്ട്.
അവലംബം ↑ Dr. Jitendra Singh – Affidavit Information of Candidate .
Myneta.info.
Retrieved on 1 August 2014.
↑ The Hindu, May 28 ↑ ↑ ↑
പരിശുദ്ധ കുർബ്ബാന ഇംഗ്ലീഷ് വിലാസം https://ml.wikipedia.org/wiki/Eucharist കുർബാന
വിശുദ്ധ കുർബാന അല്ലെങ്കിൽ ദിവ്യബലി, ക്രിസ്തുവിന്റെ തിരു അത്താഴത്തെ അനുസ്മരിച്ചു കൊണ്ട് പതിവായി ക്രൈസ്തവ ദേവാലയങ്ങളിൽ നടക്കുന്ന ശുശ്രൂഷയാണു.
സുറിയാനി ഭാഷയിലെ കുറ്ബാന , കാറെബ് (ആനയിക്കുക എന്നർത്ഥം) തന്നെ മലയാളത്തിലേക്കും ആദേശം ചെയ്യപ്പെട്ടു.
അറബിയിൽ കുറ്ബാന എന്നാൽ ബലി എന്നാണർത്ഥം
എല്ലാ വിശ്വാസികൾക്കുംവേണ്ടി പരികർമ്മം ചെയ്യപ്പെടുന്നതിനാൽ വിശുദ്ധ കുർബാന സമ്പൂർണ്ണ ആരാധനയായാണ് കരുതപ്പെടുന്നത്.
മറ്റു തിരുക്കർമ്മങ്ങൾ വിശ്വാസികളുടെ വ്യക്തിപരമായ ആവശ്യങ്ങൾക്കു വേണ്ടി പരകർമ്മം ചെയ്യപ്പെടുന്നു.
ഈ തിരുക്കർമ്മങ്ങളുടെ പൂർത്തീകരണമായി വിശുദ്ധ കുർബാന നിലകൊള്ളുന്നു.
അതിനാൽ വിശുദ്ധ കുർബാന സമ്പൂർണ്ണ ബലി, അല്ലെങ്കിൽ രാജകീയ ബലി ആയി അറിയപ്പെടുന്നു.
സുറിയാനി പാരമ്പര്യത്തിൽ വിശുദ്ധ കുർബാനയെ കൂദാശകളുടെ രാജ്ഞി എന്നും വിളിക്കുന്നു.
സീറോ മലബാർ , കൽദായ എന്നീ സഭകൾ പൗരസ്ത്യ സുറിയാനി (കൽദായ) രീതി പിന്തുടരുമ്പോൾ, ഇന്ത്യൻ ഓർത്തഡോക്സ് , സിറിയൻ ഓർത്തഡോക്സ് , സീറോ മലങ്കര , മാർത്തോമ്മാ , മാരൊനൈറ്റ് , എന്നീ സഭകൾ പാശ്ചാത്യ സുറിയാനി (അന്ത്യോക്യൻ) രീതി പിന്തുടരുന്നു.
സിറിയൻ /അറമായ പദമായ കുർബാന ഹീബ്രു പദമായ കുർബാനിൽ ( קרבן ) നിന്ന് ഉദ്ഭവിച്ചതാണ്.
കുർബാന എന്ന വാക്കിൻറെ അർത്ഥം '''ബലി''' അർപ്പണം എന്നാണ്.
പൗരസ്ത്യ സുറിയാനി (കൽദായ) പാരമ്പര്യത്തിലെ അനഫോറ (ആരാധന ക്രമം), വിശുദ്ധ അദ്ദായിയുടെയും വിശുദ്ധ മാറിയുടെയും പേരിൽ അറിയപ്പെടുന്നു.
ഈ ആരാധനക്രമത്തിന് രണ്ടാം നൂറ്റാണ്ടോളം പഴക്കമുണ്ട്.
അതിനാൽത്തന്നെ ലോകത്തിൽ ഉപയോഗത്തിലിരിക്കുന്ന ലിറ്റർജികളിൽവച്ചുതന്നെ ഏറ്റവും പഴക്കം ചെന്ന ലിറ്റർജി വിശുദ്ധ അദ്ദായിയുടെയും വിശുദ്ധ മാറിയുടെയും അനഫോറയാണ്.
പാശ്ചാത്യ സുറിയാനി (അന്ത്യോക്യൻ) പാരമ്പര്യത്തിലെ ആരാധനക്രമം ആറാം നൂറ്റാണ്ടിൽ ജീവിച്ചിരുന്ന വിശുദ്ധ യാക്കോബ് ബുർദ്ദാനയുടെ പേരിൽ അറിയപ്പെടുന്നു.
പരാമർശങ്ങൾ ↑ {{ cite book }} : Cite has empty unknown parameter: | coauthors= ( help ) കൂടുതൽ വായനയ്ക്ക് കൂദാശകൾ
അനാഫൊറ ഇംഗ്ലീഷ് വിലാസം https://ml.wikipedia.org/wiki/Anaphora_(liturgy)
ക്രിസ്തീയ ആരാധനയായ വിശുദ്ധ കുർബാനയുടെ ഏറ്റവും പരിശുദ്ധവും മർമ്മപ്രധാനവും ആയി ഗണിക്കപ്പെടുന്ന ഭാഗമാണ് അനഫോറ.
കൂദാശാക്രമം എന്നും കൃതജ്ഞതാസ്തോത്ര പ്രാർത്ഥന എന്നും ഇത് അറിയപ്പെടുന്നുണ്ട്.
അനാഫൊറയുടെ സമയത്താണ് പരിശുദ്ധ കുർബാനയിൽ അർപ്പിക്കപ്പെടുന്ന അപ്പവും വീഞ്ഞും ക്രിസ്തുവിന്റെ ശരീരവും രക്തവുമായി മാറുന്നതെന്ന് ക്രിസ്തീയവിശ്വാസം.
പൗരസ്ത്യ ക്രിസ്തുമതത്തിൽ പ്രസ്തുത ഭാഗം അനഫോറ എന്ന് അറിയപ്പെടുമ്പോൾ ലത്തീൻ റീത്തുകളിൽ പൊതുവേ ഇതു പരിശുദ്ധ കൃതജ്ഞതാസ്തോത്ര പ്രാർത്ഥനയായാണ് അറിയപ്പെടുന്നത്.
റോമൻ ആചാരക്രമത്തിൽ ഒരു രീതിയിലുള്ള അനഫോറ മാത്രം നിയമപരമായി പരിഗണിച്ചിരുന്ന കാലത്ത് ഇത് ദിവ്യബലിയുടെ കാനോന എന്ന് അറിയപ്പെട്ടിരുന്നു.
അനഫോറ എന്നത് ഗ്രീക്കു പദമാണ് (ἀναφορά).
ഇതിന്റെ അർത്ഥം തിരിച്ചു വഹിക്കുക അല്ലെങ്കിൽ ഉന്നതങ്ങളിലേക്കു വഹിക്കുക എന്നയതിനാൽ സമർപ്പണം എന്ന അർത്ഥത്തിൽ വിവക്ഷിക്കപ്പെടുന്നു .
(പ്രസ്തുത കാരണത്താലാണ് ദൈവത്തിനു സമർപ്പിക്കുന്ന ബലി എന്ന അർത്ഥത്തിലും ഉപയോഗിക്കപ്പെടുന്നത്).
സെപ്തുഗിന്തിന്റെ ബലിയുടെ ഭാഷയിലുള്ള ഗ്രീക്ക് മൂലരൂപത്തിൽ, προσφέρειν എന്നത് ബലിവസ്തുവിന്റെ ബലിപീഠത്തിലേക്കു കൊണ്ടുവരുന്ന വ്യക്തിയേയും, ἀναφέρειν എന്നത് ബലിവസ്തു ഉപയോഗിച്ച് ബലി അർപ്പിക്കുന്ന ലേവ്യനെയും സൂചിപ്പിക്കുന്നു.
(ഉദാ. ലേവ്യ 2:14,16; 3:1,5 കാണുക)
അനഫോറയുടെ ഭാഗങ്ങൾ
നാലു പ്രാർത്ഥനാ വൃത്തങ്ങളാണ് അനാ ഫൊറയിലുള്ളത് കൂശാപ്പ, ഗ്ഹാന്ത പ്രാർത്ഥന, കാനോന .
ഇവയുടെ കേന്ദ്രം പ്രണാമ ജപങ്ങളാണ്.
റോമൻ റീത്തിലെ അനഫോറ വിശുദ്ധ അദ്ദായിയുടെയും വിശുദ്ധ മാറിയുടെയും അനഫോറ
സീറോ മലബാർ , കിഴക്കിന്റെ അസ്സീറിയൻ എന്നീ റീത്തുകൾ പിന്തുടരുന്നത് വിശുദ്ധ അദ്ദായിയുടെയും വിശുദ്ധ മാറിയുടെയും അനഫോറയാണ്.
വിശുദ്ധ യാക്കോവിന്റെ അനഫോറ
ഇന്ത്യൻ ഓർത്തഡോക്സ് സഭ , സിറിയൻ ഓർത്തഡോക്സ് , മലങ്കര മാർത്തോമ്മാ സീറോ മലങ്കര , മാരൊനൈറ്റ് എന്നീ റീ‍ത്തുകൾ വിശുദ്ധ യാക്കോവിന്റെ അനഫോറ ഉപയോഗിച്ചുവരുന്നു.
ബൈസന്റ്റൈൻ റീത്തിലെ അനഫോറ പൗരസ്ത്യ റീത്തുകളിലെ അനഫോറകൾ
പൗരസ്ത്യ ഓർത്തഡോക്സ് സഭകൾ പിന്തുടരുന്ന അനഫോറകളിൽ വളരെയേറെ വൈവിധ്യമുണ്ട്.
കോപ്റ്റിക്ക് ഓർത്തഡോക്സ് സഭ മൂന്ന് അനഫോറകൾ ഉപയോഗിച്ചുപോരുന്നു: വിശുദ്ധ ബാസിലിന്റെ അനഫോറ, വിശുദ്ധ മർക്കോസിന്റെ അനഫോറ, വിശുദ്ധ ഗ്രിഗറിയുടെ അനഫോറ എന്നിവയാണവ.
അനഫോറകളിൽ ഏറ്റവും കൂടുതൽ വൈവിധ്യം പുലർത്തുന്നത് 14ഓളം അനഫോറകളെങ്കിലും ഉപയോഗിക്കുന്ന എത്യോപ്യൻ ഓർത്തഡോക്സ് സഭയാണ് .
ചില എത്യോപ്യൻ സെമിനാരികൾ സ്വന്തം രീതിയിലുള്ള അനഫോറകൾ വരെയും പിന്തുടർന്നു പോരുന്നു.
ഇവയും കാണുക വിശുദ്ധ കുർബാനക്രമം കുർബാന പുറത്തേക്കുള്ള കണ്ണികൾ എത്യോപ്യൻ കുർബാനക്രമം Archived 2007-05-25 at the Wayback Machine .
14 ഔദ്യോഗിക അനഫോറകളെക്കുറിച്ച് ചർച്ച ചെയ്തിരിക്കുന്നു എത്യോപ്യൻ അനഫോറകളുടെ പരിണാമം Archived 2008-07-04 at the Wayback Machine .
സിറിയൻ അനഫോറകൾ
അവലംബം ↑ Liddell, Henry George Scott, Robert.
A Greek-English Lexicon (revised ed.).
മലയാളരാജ്യം ഇംഗ്ലീഷ് വിലാസം https://ml.wikipedia.org/wiki/Malayala_Rajyam
1929-ൽ കൊല്ലത്തുനിന്ന് പ്രസിദ്ധീകരണം ആരംഭിച്ച മലയാള പത്രമാണ് മലയാളരാജ്യം .
കോൺഗ്രസ് ആശയങ്ങൾ പ്രചരിപ്പിക്കുക എന്നതായിരുന്നു പ്രധാന ഉദ്ദേശം.
കേരളത്തിലെ ആദ്യത്തെ പ്രഭാത പത്രമായി മലയാളരാജ്യം  കണക്കാക്കപ്പെടുന്നു.
ആദ്യം വാരികയായാണ് പത്രം ആരംഭിച്ചത്.
മലയാളരാജ്യം ചിത്രവാരിക എന്നായിരുന്നു പേര്.
1931-ൽ ദിനപത്രമായി.
അക്കാലത്തെ ഏറ്റവും പ്രചാരമുള്ള ദിനപത്രമായിരുന്നു മലയാളരാജ്യം.
കൈരളി എന്ന പേരിൽ സ്വന്തം വാർത്താ ഏജൻസിയും നടത്തി.
അനുബന്ധമായി പ്രവർത്തിച്ചിരുന്ന ശ്രീരാമവിലാസം പ്രസിലായിരുന്നു അച്ചടി.
കൊല്ലം വടയാറ്റുകോട്ട ശ്രീകൃഷ്ണസ്വാമി ക്ഷേത്രത്തിനു സമീപത്തെ കെട്ടിടത്തിലായിരുന്നു പ്രവർത്തനം.
അക്കാലത്തെ പ്രമുഖ എഴുത്തുകാരല്ലാം ഇവിടെയെത്തിയിരുന്നു.
കേശവദേവ് തന്റെ ആത്മകഥയായ എതിർപ്പുകളിൽ ഇവിടെയെത്തിയ ഓർമ്മ പങ്കു വയ്ക്കുന്നുണ്ട്.
എ.പി.ഐ (അസ്സോസിയേറ്റഡ് പ്രസ്സ് ഓഫ് ഇന്ത്യ,), റോയിട്ടേർസ്, തുടങ്ങിയ വാർത്താ ഏജൻസികളുടെ സഹകരണത്താൽ ഏറ്റവും ആദ്യം ലോകവാർത്തകൾ റിപ്പോർട്ട് ചെയ്യുകയും, വാർത്താചിത്രങ്ങൾ ഉൾപ്പെടുത്തുകയും ചെയ്തിരുന്നു.
കൃത്യസമയത്ത് ഏജന്റുമാരിൽ പത്രം എത്തിക്കുവാൻ സ്വന്തമായി ഗതാഗത സൗകര്യവും ഏർപ്പെടുത്തിയിരുന്നു.
സ്വന്തമായി റോട്ടറി പ്രസ്സും, പ്രോസസ്സിങ്ങ് ലാബും തുടങ്ങിയ ആധുനിക സൗകര്യങ്ങളും പത്രത്തിന് ഉണ്ടായിരുന്നു.
പ്രചാരം കുറഞ്ഞതോടെ 1970-കളോടെ മലയാളരാജ്യത്തിന്റെ പ്രവർത്തനം നിലച്ചു.
പത്രവുമായി ബന്ധപ്പെട്ട പ്രമുഖർ
സി. വി. കുഞ്ഞുരാമൻ , പണ്ഡിതൻ സി. എസ്‌.
സുബ്രഹ്മണ്യൻ പോറ്റി , സ്വാതന്ത്ര്യസമര സേനാനി ബാപ്പുറാവു , നോവലിസ്റ്റായ കൈനിക്കര പദ്‌മനാഭപിള്ള , സാമൂഹികപ്രവർത്തകൻ വി. ഗംഗാധരൻ , കടവൂർ ജി. ചന്ദ്രൻ പിള്ള തുടങ്ങി നിരവധി പ്രമുഖർ 'മലയാളരാജ്യം' പത്രവുമായി ബന്ധപ്പെട്ട് പ്രവർത്തിച്ചു.
നേനെന്ദു വെതുകുദുരാ
ത്യാഗരാജസ്വാമികൾ കർണ്ണാടക ബിഹാഗ് ‌ രാഗത്തിൽ ചിട്ടപ്പെടുത്തിയ ഒരു കൃതിയാണ് നേനെന്ദു വെതുകുദുരാ .
ഈ കൃതി ഹരികാംബോജി രാഗത്തിലും ആലപിക്കാറുണ്ട്.
തന്റെ പ്രിയപ്പെട്ട ശ്രീരാമ വിഗ്രഹം സഹോദരൻ എടുത്ത് പുഴയിൽ എറിഞ്ഞപ്പോൾ ത്യാഗരാജസ്വാമികൾ രചിച്ചകൃതിയാണത്രേ ഇത്.
വരികളും അർത്ഥവും വരികൾ അർത്ഥം പല്ലവി നേനെന്ദു വെതുകുദുരാ ഹരി ഹരി!
ഞാൻ എവിടെയാണ് അങ്ങയെ തിരയേണ്ടത്?
അനുപല്ലവി ആ നാൽഗു മോമുല-വാനി മൊര- നാലകിഞ്ചി രാനി നിന്നു ബ്രഹ്മാവിന്റെ അപേക്ഷപോലും നിരസിച്ച് വരാതിരുന്ന അങ്ങയെ ഞാൻ എവിടെയാണ് തിരയേണ്ടത്?
ചരണം കലുഷാത്മുഡൈ ദുഷ്കർമ യുതുഡൈ പലുമാരു ദുർഭാഷിയൈ ഇലലോ ഭക്താഗ്രേസരുല വേഷിയൈ ത്യാഗരാജപൂജിത ഭക്തന്മാരെന്നു ഭാവിച്ച് കപടന്മാരും ദുഷ്കൃത്യങ്ങൾ ചെയ്യുന്നവരും മോശം വാക്കുകൾ ഉപയോഗിക്കുന്നവരും ജീവിക്കുന്ന ഇവിടെ ത്യാഗരാജനാൽ പൂജിക്കപ്പെടുന്ന അങ്ങയെ ഞാൻ എവിടെയാണ് തിരയേണ്ടത്?
അവലംബം പുറത്തേക്കുള്ള കണ്ണികൾ ടി എം കൃഷ്ണയുടെ ആലാപനം ചെമ്പൈ വൈദ്യനാഥഭാഗവതരുടെ ആലാപനം ടി എം കൃഷ്ണയുടെ ആലാപനം
Vaikom padmanabha pillai ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(2024 ഒക്ടോബർ) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
( 2024 ഒക്ടോബർ )
തിരുവിതാം കൂറിനെ ആക്രമിയ്ക്കുന്നതിന് ടിപ്പു സുൽത്താൻ പദ്ധതിയിട്ടു.
അതിനു വേണ്ടി തന്റെ സൈന്യത്തെ സജ്ജീകരിച്ചതിന് ശേഷം ടിപ്പു കേരളത്തിലേയ്ക്ക് കടന്നു.
1789 ഡിസംബർ പതിനാലാം തീയതി വലിയ സൈനിക സജ്ജീകരണങ്ങളുമായി ടിപ്പു സുൽത്താൻ തൃശൂരിൽ എത്തി.
അതിനു ശേഷം അവിടെ നിന്നും അദ്ദേഹവും സൈന്യവും നെടുങ്കോട്ട ലക്ഷ്യമാക്കി നീങ്ങി.
തിരുവിതാം കൂർ മഹാരാജാവായിരുന്ന ധർമ്മ രാജാ കാർത്തിക തിരുനാൾ നിർമ്മിച്ചതായിരുന്നു നെടുങ്കോട്ട.
വടക്കൻ അതിർത്തി ശക്‌തിപ്പെടുത്തുന്നതിന് വേണ്ടി 1764 ൽ ആയിരുന്നു നെടുങ്കോട്ട നിർമ്മിച്ചത്.
മഹാരാജാവ് നിർദേശിച്ചതനുസരിച്ചു ഡിലനോയിയുടെ നേതൃത്വത്തിൽ ആയിരുന്നു നെടുങ്കോട്ട നിർമ്മാണം പൂർത്തിയാക്കിയത്.
ഇപ്പോൾ തൃശൂർ ജില്ലയിൽ ചാലക്കുടി താലൂക്കിൽ ഉൾപ്പെടുന്ന പ്രദേശത്താണ് നെടുങ്കോട്ട ഉൾപ്പെടുന്നത്.
ഏകദേശം നാൽപ്പത്തിയെട്ടു കിലോമീറ്ററോളം നീളത്തിൽ, ഇരുപതടി വീതിയിലും, പന്ത്രണ്ട് അടി ഉയരത്തിലും ആയിരുന്നു ഇതിന്റെ നിർമ്മാണം.
കൂടാതെ കോട്ടയ്ക്കു ചുറ്റുമായി കിടങ്ങുകളും ഉണ്ടായിരുന്നു.
ഇത് കടന്ന് പോയിരുന്നത് പ്രധാനമായും മുകുന്ദപുരം, ചേറ്റുവാ, കൊടകര, ചാലക്കുടി, മുള്ളൂർക്കര, എണമനയ്ക്കൽ, കരിക്കോട് തുടങ്ങിയ സ്ഥലങ്ങളിലൂടെ ആയിരുന്നു.
ആയിരത്തി എഴുനൂറ്റി എൺപത്തിയൊന്പത് ഡിസംബർ ഇരുപത്തിയൊൻപത്തിന് നെടുങ്കോട്ട ടിപ്പു സുൽത്താൻ കീഴടക്കി.
എതിർത്ത് നിന്ന തിരുവിതാംകൂർ സൈന്യത്തെ ടിപ്പുവിന്റെ സൈന്യം അനായാസം തുരത്തിയോടിച്ചു.
പ്രശ്‌നങ്ങൾ എല്ലാം തീർന്നു എന്ന ആശ്വാസത്തോടെ ടിപ്പു തന്റെ സൈന്യത്തോടൊപ്പം വിശ്രമിയ്‌ക്കുകയായിരുന്നു.
വിജയ ലഹരിയിൽ വിശ്രമിയ്‌ക്കുകയായിരുന്നു ടിപ്പു സുൽത്താനും സൈന്യവും.
തുടർച്ചയായ യാത്രകളും യുദ്ധവും മൂലം ക്ഷീണത്തിലായ സൈനികർ വിശ്രമിയ്‌ക്കുവാൻ അവസരം കിട്ടിയപ്പോൾ വിശ്രമത്തിനിടയിൽ പലരും ഉറങ്ങിപ്പോകുകയും ചെയ്തു.
ഏതാനും പേരെ കാവൽ നിർത്തിയിട്ട് ഭൂരി ഭാഗം പേരും വിശ്രമത്തിനും ഉറക്കത്തിനുമായി തങ്ങളുടെ വിശ്രമസമയം മാറ്റി വച്ചു.
എന്നാൽ  വിശ്രമിയ്‌ക്കുകയായിരുന്ന ടിപ്പുവിന്റെ സൈന്യത്തിന് നേരെ അപ്രതീക്ഷിതമായ മിന്നലാക്രമണം ഉണ്ടായി.
എങ്ങിനെ, എവിടുന്ന് എന്നൊന്നും തന്നെ ടിപ്പുവിനും സൈന്യത്തിനും മനസിലാകുന്നതിന് മുൻപേ ആക്രമണം തുടങ്ങിയിരുന്നു.
അപ്രതീക്ഷിതമായി ഉണ്ടായ ഈ ആക്രമണത്തിൽ ടിപ്പു സുൽത്താനും അദ്ദേഹത്തിന്റെ സൈന്യവും പതറിപ്പോയി.
ഇത് ഒരു ധീരനായ യുവാവിന്റെ നേതൃത്വത്തിൽ കേവലം ഇരുപത് പേരടങ്ങുന്ന ഒരു സൈന്യത്തിന്റെ മിന്നലാക്രമണം ആയിരുന്നു.
REFERENCE
THE GREAT WARRIOR
DHEERAPUTHRAR ↑
ചെങ്ങന്നൂർ ബ്ലോക്ക് പഞ്ചായത്ത്
ആലപ്പുഴ ജില്ലയിൽ ചെങ്ങന്നൂർ താലൂക്കിലാണ് 128.10 ചതുരശ്രകിലോമീറ്റർ വിസ്തീർണ്ണമുള്ള ചെങ്ങന്നൂർ ഗ്രാമപഞ്ചായത്ത് സ്ഥിതി ചെയ്യുന്നത്.
ചെങ്ങന്നൂർ ബ്ളോക്ക് പഞ്ചായത്തിൽ ഉൾക്കൊള്ളുന്ന ഗ്രാമപഞ്ചായത്തുകൾ ആല, ചെറിയനാട്, തിരുവൻവണ്ടൂർ, പാണ്ടനാട്, പുലിയൂർ, ബുധനൂർ, മാന്നാർ മുളക്കുഴ, വെൺമണി എന്നിവയാണ്.
അതിരുകൾ കിഴക്ക് - ചെങ്ങന്നൂർ നഗരസഭയും, പത്തനംതിട്ട ജില്ലയും പടിഞ്ഞാറ് - ഹരിപ്പാട് ബ്ളോക്ക് വടക്ക് -  പത്തനംതിട്ട ജില്ല തെക്ക്‌ - മാവേലിക്കര ബ്ളോക്ക് ഗ്രാമപഞ്ചായത്തുകൾ ആല ഗ്രാമപഞ്ചായത്ത് ചെറിയനാട് ഗ്രാമപഞ്ചായത്ത് തിരുവൻവണ്ടൂർ ഗ്രാമപഞ്ചായത്ത് പാണ്ടനാട് ഗ്രാമപഞ്ചായത്ത് പുലിയൂർ ഗ്രാമപഞ്ചായത്ത് ബുധനൂർ ഗ്രാമപഞ്ചായത്ത് മാന്നാർ ഗ്രാമപഞ്ചായത്ത് മുളക്കുഴ ഗ്രാമപഞ്ചായത്ത് വെണ്മണി ഗ്രാമപഞ്ചായത്ത് സ്ഥിതിവിവരക്കണക്കുകൾ ജില്ല ആലപ്പുഴ താലൂക്ക് ചെങ്ങന്നൂർ വിസ്തീര്ണ്ണം 128.17 ചതുരശ്ര കിലോമീറ്റർ ജനസംഖ്യ 170,780 പുരുഷന്മാർ 82,247 സ്ത്രീകൾ 88,533 ജനസാന്ദ്രത 1332 സ്ത്രീ : പുരുഷ അനുപാതം 1076 സാക്ഷരത 95% വിലാസം
ചെങ്ങന്നൂർ‍‍‍ ബ്ലോക്ക് പഞ്ചായത്ത് പുലിയൂർ‍‍ - 689510 ഫോൺ‍‍ : 0479 2464298 ഇമെയിൽ‍ : bdochr@gmail.com അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/chengannurblock Archived 2013-07-13 at the Wayback Machine .
ചരൺജിത് കൗർ ബാജ്വ ഇംഗ്ലീഷ് വിലാസം https://ml.wikipedia.org/wiki/Charanjith_kaur_bajwa
ഇന്ത്യയിലെ പഞ്ചാബിൽ നിന്നുള്ള ഒരു രാഷ്ട്രീയക്കാരിയാണ് ചരൺജിത് കൗർ ബാജ്വ .
ഇംഗ്ലീഷ്: Charanjit Kaur Bajwa.
ഇന്റ്യൻ നാഷണൽ കോൺഗ്രസിൽ നിന്ന് എം.എൽ.എ. ആയി പഞ്ചാബ് നിയമസഭയിൽ ഖദിയാൻ പ്രദേശത്തെ പ്രതിനിധീകരിച്ചു.
മുൻ പഞ്ചാബ് പ്രദേശ് കോൺഗ്രസ് സമിതി അദ്ധ്യക്ഷനായ മുൻ എം.പി. പ്രതാപ് സിങ്ങ് ബാജ്വയുടെ ഭാര്യയാണ്.
2012 ൽ ഖദിയാനിൽ നിന്ന് നിയമസഭയിലേക്ക് മത്സരിച്ച് ജയിച്ചു.
സത്ലജ്-യമുന കനാൽ ബന്ധനം ഭരണഘടനാ വിരുദ്ധമാണെന്നുള്ള സുപ്രീം കോടതി വിധിക്കെതിരെ പ്രതിഷേധിച്ച് രാജിവച്ച 42 ഇന്ത്യൻ നാഷണൽ കോൺഗ്രസ് എം.എൽ.എ. മാരിൽ ഒരാളായി  .
ഖുർആൻ ഇംഗ്ലീഷ് വിലാസം https://ml.wikipedia.org/wiki/Quran പരിശുദ്ധ ഖുർആൻ
ഇസ്‌ലാം മതത്തിന്റെ അടിസ്ഥാന ഗ്രന്ഥമാണ് പരിശുദ്ധ ഖുർ‌ആൻ ( അറബി : قرآن).
ഏഴാം ശതകത്തിൽ അവതരിച്ചതും അറബി ഭാഷയിലുള്ളതുമായ ഈ ഗ്രന്ഥത്തിൽ, മുഹമ്മദ് നബി മുഖേന സൃഷ്ടാവായ ദൈവം പ്രപഞ്ചത്തിലെ മുഴുവൻ മനുഷ്യർക്കും വേണ്ടി  നൽകിയ മഹത്തായ സന്ദേശങ്ങളാണ് എന്ന് ഇസ്ലാം മതവിശ്വാസികൾ വിശ്വസിച്ച് പോരുന്നു.
അറബി ഭാഷയിലെ സാഹിത്യ ഭംഗിയുടെ ഉത്തമോദാഹരണമായി പരിശുദ്ധ ഖുർആൻ വിലയിരുത്തപ്പെടുന്നു .
മുഴുവൻ മനുഷ്യർക്കും വേണ്ടി സൃഷ്ടാവായ  ദൈവം നൽകിയ അവസാന വേദഗ്രന്ഥമാണ് 114 അധ്യായങ്ങളുള്ള പരിശുദ്ധ ഖുർആൻ എന്ന് ഇസ്ലാം മതവിശ്വാസികൾ വിശ്വസിച്ച് പോരുന്നു.
മുഹമ്മദ് നബിയുടെ ജീവിതത്തിൽ, അവസാനത്തെ 23 വർഷങ്ങൾക്കിടയിലെ വിവിധ സന്ദർഭങ്ങളിൽ ശകലങ്ങളായി അവതരിപ്പിക്കപ്പെട്ട് ആദ്യം വാമൊഴിയായി പഠിപ്പിക്കപ്പെടുകയും മനഃപാഠമായി സൂക്ഷിക്കപ്പെടുകയും ചെയ്ത ഈ ഗ്രന്ഥം പിന്നീട്  നിശ്ചയിക്കപ്പെട്ട എഴുത്തുകാരാൽ എഴുതിവെക്കപ്പെട്ടു.
ആദ്യ ഖലീഫ അബൂബക്റിന്റെ കാലത്ത് ക്രോഡീകരിക്കപ്പെടുകയും മൂന്നാം ഖലീഫയായ ഉസ്മാന്റെ കാലത്ത് അന്നും ഇന്നും   ഒരേ ഉള്ളടക്കത്തോടെ  പുസ്തക രൂപത്തിലാക്കപ്പെടുകയും ചെയ്തു.
അറബി ഭാഷയിൽ ഖറ‌അ (വായിച്ചു) എന്ന ക്രിയയുടെ ധാതുവാണ് ഖുർആൻ; ഖുർആൻ എന്നാൽ വായിക്ക 
പ്പെടുന്ന.
114 അദ്ധ്യായങ്ങളിലായി 6236 സൂക്തങ്ങൾ ഉണ്ട്.
മഗ്റബി ലിപിയിലുള്ള ഖുർ‌ആൻ .
പാടല വർണ്ണത്തിലുള്ള താളിൽ മഷി , ഛായം , സ്വർണ്ണം എന്നിവ ഉപയോഗിച്ച് രചിച്ചത്.
12ാം നൂറ്റാണ്ടിന്റെ അവസാനം അല്ലെങ്കിൽ 13ാം നൂറ്റാണ്ട്.
ചരിത്രം ഖുർആനിന്റെ പുറം ഭാഗം
ഖുർ‌ആനിലെ അലഖ് (ഭ്രൂണം അല്ലെങ്കിൽ രക്ത പിണ്ഡം) എന്ന 96-ആം സൂറത്തിലെ (അദ്ധ്യായത്തിലെ)  വായിക്കുക (اقْرَأْ) എന്നു തുടങ്ങുന്ന ഒന്നു മുതലുള്ള അഞ്ച് ആയത്തുകളാണ് (സൂക്തങ്ങളാണ്‌) ജിബ്‌രീൽ‍ എന്ന മാലാഖ മുഖേന ആദ്യമായി അവതീർണ്ണമായതായി മുസ്‌ലിംകൾ വിശ്വസിക്കുന്നത്.
അതിന്റെ വിവർത്തനം ഇപ്രകാരമാണ് “ വായിക്കുക,നിന്നെ സൃഷ്‌ടിച്ച നിന്റെ രക്ഷിതാവിന്റെ നാമത്തിൽ മനുഷ്യനെ അവൻ ഭ്രൂണത്തിൽ നിന്ന്‌ സൃഷ്ടിച്ചിരിക്കുന്നു. നീ വായിക്കുക, നിന്റെ രക്ഷിതാവ്‌ ഏറ്റവും വലിയ ഔദാര്യവാനാകുന്നു. പേന കൊണ്ട്‌ പഠിപ്പിച്ചവൻ മനുഷ്യന്‌ അറിയാത്തത്‌ അവൻ പഠിപ്പിച്ചിരിക്കുന്നു. ”
— ഖുർആൻ (മലയാളവിവിർത്തനം) , 96:1-5
23 വർഷം (എ.ഡി 610-എ.ഡി 632) കൊണ്ട്‌ ഘട്ടം ഘട്ടമായാണ് ഖുർആൻ അവതരിച്ചത്.
ഖുർആൻ ഏറ്റവും കൂടുതൽ ഉപയോഗിച്ചിട്ടുള്ള അഭിസംബോധന 'ഹേ മനുഷ്യരേ' എന്നാണ്‌.
കുടുംബം, സാമൂഹികം, സാംസ്‌കാരികം, തൊഴിൽ, സാമ്പത്തികം, രാഷ്‌ട്രീയം, പരസ്‌പരബന്ധങ്ങൾ, ന്യായാന്യായങ്ങൾ തുടങ്ങി മനുഷ്യ ജീവിതവുമായി ബന്ധപ്പെട്ട കാര്യങ്ങൾ ഖുർആനിൽ പ്രതിപാദിച്ചിട്ടുണ്ട്‌.
"അല്ലാഹുവിനു പുറമെ (മറ്റാരാലും)ഈ ഖുർ‌ആൻ കെട്ടിച്ചമക്കപ്പെടാവുന്നതല്ല.പ്രത്യുത അതിന്റെ മുമ്പുള്ള ദിവ്യ സന്ദേശത്തെ സത്യപ്പെടുത്തുന്നതും ദൈവികപ്രമാണത്തിന്റെ വിശദീകരണവുമത്രെ അത്.അതിൽ യാതൊരു സംശയവുമില്ല.ലോകരക്ഷിതാവിങ്കൽ നിന്നുള്ളതാണത്."
( ഖുർആൻ :10:37)
ഖുർആൻ അതിനെ സ്വയം പരിചയപ്പെടുത്തുന്നത് ഇങ്ങനെയാണ് : “ ഇത് ലോകരക്ഷിതാവ് അവതരിപ്പിച്ചതാണ്.
നിശ്ചയം വിശ്വസ്തനായ  മലക്ക് (മാലാഖ) അത് നിന്റെ ഹൃദയത്തിൽ അവതരിപ്പിച്ചു.